સોમાલિયામાં સ્થિતિ એટલી ગંભીર છે કે સંયુક્ત આફ્રિકન દળોને પણ અહીં ગોઠવવા પડ્યા છે. આફ્રિકન યુનિયન દ્વારા સોમાલિયામાં 20 હજારથી વધુ સૈનિકો મોકલાયા છે. જોકે આટલા સૈનિકો પૂરતા થાય તેમ નથી. ઉલટાનુ અમેરિકાના હુમલા અને આફ્રિકન યુનિયનના સૈનિકોની હાજરીથી અસંતોષ વધ્યો છે. આ અસંતોષનો લાભ લઈને સોમાલિયાના તદ્દન બેકાર યુવાનોને અલ-શબાબ ઈસ્લામી જેહાદી આત્મઘાતી ત્રાસવાદી બનાવવા મનાવી લે છે.